Búrka mečov je tretí diel ságy Pieseň ľadu a ohňa, ktorú napísal oceňovaný autor George R. R. Martin.
O kráľovstvo je záujem. Päť uchádzačov by rado zvelaďovalo rozsiahlu krajinu. No jeden zomrie a ďalší upadá do nemilosti. Ostatní traja sa púšťajú do boja. Hľadajú nových spojencov, zbavujú sa starých. Lannisterovský rod posiluje svoju moc a Tyriona ovplyvňujú sestrine intrigy, krutosť otca a skazenosť sadistického synovca. Nevie ich preklenúť. Mladý Stark musí brániť kráľovstvo proti Greyjovcom, ktorí sa chcú zmocniť Severu. Divokí za Múrom sa tiež odhodlali na boj a vojnovú výpravu chystá aj Daenerys so svojimi drakmi. Každý chce vyhrať a zúrivo bojuje, no to je len slabý odvar v porovnaní s vojnou dobra a zla, ktorá je na spadnutie.